
Így sikolt fel az író-feleség. Önmitológia vonzása a Megmaradt Szobotkának című műben

Az OTDK dolgozatomban Szabó Magda Megmaradt Szobotkának című művének memoárként való olvasásának helytelenségére, és arra szándékoztam rávilágítani, hogy olyan regényként kell olvasni a művet, aminek témája a gyász, eszköze pedig az önmitológia. Szövegszinten és a szerkezet szintjén is igyekeztem meghatározni, rendszerezni és értelmezni mindazokat a szövegalkotási módszereket, visszatérő képeket és motívumokat, amelyek beleillenek abba a szövegviszonyban, amivé a memoárként induló mű „átalakul” Szabó Magda által. A mű az írónő alkotta önéletrajzi térhez tartozását is kifejtettem a dolgozat folyamán.
Mindemellett az irodalmi kánonban elfoglalt helyének újragondolása is témája volt a dolgozatnak, mégpedig a gyászmunkán keresztüli befogadás által. Mindezt a gyászmunka szakirodalmi áttekintésével támasztottam alá, és Esterházy Péter A szív segédigéi című regényével való összevetéssel és a két mű együttes olvasásával a gyászmunka témája által.



